recursal/SuperWikiNEXT-32B huggingface dataset:
**CAPS** (ראשי תיבות של **Cleaved Amplified Polymorphic Sequence**, ביקוע רצף פולימורפי מוגבר, לפעמים נקראת **PCR-Restriction Fragment Length Polymorphism** (**PCR-RFLP**)) היא טכניקה בביולוגיה מולקולרית לניתוח סמנים גנטיים בדנ"א. זוהי הרחבה לשיטת ה"פולימורפיזם של אורך קטעים" (RLFP), תוך שימוש ב"תגובת שרשרת של פולימראז" (PCR) המאפשר לנו לנתח כמות דנ"א קטנה ולזרז את ניתוח התוצאות.

כמו RLFP, שיטת CAPS מתבססת על העיקרון כי הבדלים גנטיים בין אנשים, הנגרמים בעקבות סניפים או בעקבות מוטציה החדרה או השמטה, יכולים ליצור או לבטל אתרי הגבלה של אנזימי הגבלה (restriction endonuclease), וכי ניתן לזהות הבדלים אלה באורך מקטע הדנ"א לאחר פעילות האנזים.

לרוב המרקרים המולקולריים לCAPS לוקוס ספציפי, וניתן לשתף אותם בין מעבדות. בניגוד לשיטת RLFP, שיטת זו לא דורשת שימוש באיזוטופים רדיואקטיביים או בתספיג דרומי.

בשיטת הCAPS, הגברת PCR, המאפשרת לנתח כמות דנ"א קטנה, מכוונת על פני אתר ההגבלה שהשתנה, והתוצרים עוברים ביקוע על ידי אנזימי ההגבלה. כאשר תוצרים אלה מופרדים על ידי ג'ל אגרוז (Agarose), פחמימה הדומה לאגר, או באלקטרופורזה בג'ל, ניתן להבחין ביתר קלות על דפוסים שונים בבנדים של תוצרי PCR.

לחלופין, ניתן לנתח את הקטע המוגבר על ידי פרובים אוליגונוקלאוטידים לאללים ספציפיים (אנ'), תהליך שלעיתים קרובות יכול להיעשות על ידי Dot Blot (אנ').

ראו גם
------

* PCR
* RLFP

קישורים חיצוניים
----------------

* Cleaved Amplified Polymorphic Sequences (CAPS), באתר המכונים הלאומיים לבריאות
* Cleaved Amplified Polymorphic Sequence (CAPS), באתר אוניברסיטת Wageningen  (אנ').
מתמודד מנסה את מזלו בדאייה מעל הים הרחב.
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**בוגנור בירדמן** (*Bognor Birdman*) היא תחרות שנתית בינלאומית הדומה לפלוגטאג. הבוגנור בירדמן החל בשנת 1971 כ"מפגן האיש-ציפור הבינלאומי" ליד העיר סלסי, במערב סאסקס, אנגליה. מטרת התחרות היא לקפוץ מהמזח המקומי ולדאות למרחק הרב ביותר מעבר לים. המנצח מקבל את פרס "בוגנור בירדמן" - פרס כספי. הפרס הראשון שחולק בתחרות היה בסך של 1,000 לירה שטרלינג ולאחר מכן הוא הוגדל ל-3,000 לירה שטרלינג.

התחרות הועברה לבוגנור רגיס בשנת 1978, שם יש מזח גבוה יותר. משנת 1983, תחרות הבוגנור בירדמן משכה קבוצות אירופאיות שונות, וגם את תשומת הלב של הערוץ הטלוויזיה הבריטי, ה-BBC.

בשנת 1984 נשבר שיא כאשר הרולד זימר הגרמני דאה למרחק של 57.8 מטרים. הוא זכה בפרס הראשון באותה תחרות - 10,000 לירה שטרלינג. בשנת 1990 מרחק השיא כבר הגיע ל-71 מטרים. מתחרות זו ואילך החלו חוקים חדשים: כדי לקבל את הפרס הכספי, המתחרים היו צריכים לעבור לפחות מאה מטר, וגובה הפרס עלה לסכום של 25,000 לירה שטרלינג.

קישורים חיצוניים
----------------

ויקישיתוף מדיה וקבצים בנושא **בוגנור בירדמן** בוויקישיתוף
* האתר הרשמי של התחרות
**מיקום הטביעה**
טאלין**טאלין**סטוקהולם**סטוקהולם**מיקום הטביעה**מיקום הטביעה**
**"אסטוניה"** הייתה מעבורת נוסעים אסטונית מסוג גל-נוע (RORO) אשר נבנתה בעיר פפנבורג(אנ') שבגרמניה בשנת 1979 עבור חברת הספנות הפינית "ויקינג ליין" ("Viking Line"), קיבלה את השם "ויקינג סלי" ("Viking Sally") והייתה אמורה לשוט בין הערים טורקו, מרייהאמן וסטוקהולם.

בליל 28 בספטמבר 1994, בדרכה מטאלין לסטוקהולם, טבעה המעבורת במימי הים הבלטי. באסון נספו 852 איש מתוך 1049 נוסעי המעבורת והיה זה האסון הימי הקטלני ביותר של אונייה באירופה והשלישי בחומרתו של אונייה אירופאית ברחבי העולם (אחרי טביעת הטיטאניק (1,514 חללים) וטביעת "קיסרית אירלנד" (אנ') (1,012 חללים)).

חקירת סיבות האסון
-----------------

ועדת החקירה הבינלאומית קבעה שהאסון, בו נספו 852 איש, רובם אזרחי שוודיה ואסטוניה, קרה עקב הפתיחה הפתאומית של השער, שדרכו הרכבים והמשאיות נכנסים למעבורת, וזה בגלל הליקויים בתכנון האוניה. עד הטרגדיה עם המעבורת האסטונית תקלה זאת הייתה אופיינית לאוניות מסוג גל-נוע (*Ro-Ro*) ורק במקרה זה הסתיים בטרגדיה של מעבורת אחת בלבד ולא יותר, למרות שהיו תקלות דומות גם בספינות אחרות. בעקבות אסון המעבורת "אסטוניה" שופרה הקונסטרוקציה של האוניות מסוג גל-נוע, שהיו בשלבי התכנון או/ו הבניה וגם כן, חוזקו מנגנוני סגירת השער בכל האוניות הקיימות מסוג זה.

סרט דוקומנטרי שוודי שיצא לאור בשנת 2020 חושף כי נמצאו ממצאים לחור בצד האונייה אשר מחזק תאוריות לכך שהמעבורת התנגשה בכלי תת-ימי. לאחר פרסום הסרט נשמעו קולות חדשים לפתיחת חקירה חדשה בנוגע לממצא זה.

הנצחת זכר הנספים
----------------

לזכר הנספים באסון המעבורת הוקמו אנדרטאות בטאלין, בסמוך לשער הימי של העיר העתיקה, בסטוקהולם ובוורו.

* האנדרטה לזכר נספי "אסטוניה" בסטוקהולםהאנדרטה לזכר נספי "אסטוניה" בסטוקהולם
* האנדרטה לזכר הנספים באסון המעבורת "אסטוניה", ליד כנסיית קתרינה הלותרנית בוורוהאנדרטה לזכר הנספים באסון המעבורת "אסטוניה", ליד כנסיית קתרינה הלותרנית בוורו
* האנדרטה בטאליןהאנדרטה בטאלין

סרטים וספרות
------------

* "הדבר, שלא היה אמור לקרות: סיפור על אסון המעבורת אסטוניה" Kent Härstedt, Olion, 1996. (הספר יצא לאור באסטונית, שוודית ופינית)
* "הספר, שכתיבתו לא הושלמה" (mayday Estonia III)‏ Andi Meister; BNS, 1997. (הספר יצא לאור באסטונית, שוודית ובפינית)

ראו גם
------

* טביעת המעבורת MV דונה פאז
* אסון המעבורת בבלגיה (1987)

קישורים חיצוניים
----------------

ויקישיתוף מדיה וקבצים בנושא **אסטוניה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000090386
* NKC: ko20231177896

 |
ה-**CAC 40**, אשר קיבל את שמו מהמערכת האוטומטית של בורסת פריז ה-Cotation Assistée en Continu ‏ (ציטוט (שערים) רציף), הוא מדד מניות צרפתי.

האינדקס מייצג מדד משקל היוון של 40 המניות הנסחרות ביותר מבין 100 המניות המובילות בבורסת פריז. ערך הבסיס של 1000 נקבע ב-31 בדצמבר 1987.

על אף שה-CAC 40 מורכב מחברות צרפתיות, 45% ממניותיהן הן בבעלות משקיעים זרים. משקיעים גרמניים מחזיקות את החלק הגדול ביותר של 21% מהמניות. משקיעים יפנים, אמריקאים ובריטיים הם גם בעלים חשובים – אחוז זה בדרך כלל גדול. ההסבר בעובדה שחברות CAC 40 או בינלאומיות, יותר בינלאומיות מכל חברה אחרת בשוק האירופאי. רבות מחברות אלו מנהלות עסקים מחוץ לצרפת (63% מעובדי חברות CAC 40 מתגוררים מחוץ לצרפת).

האינדקס מנוהל על ידי הבורסה הפאן אירופאית Euronext לצד האינדקס הבלגי BEL20, האינדקס הפורטוגלי PSI-20 והאינדקס ההולנדי AEX. בורסת פריז נקראת גם יורונקסט פריז.

הרכב
----

רשימת החברות המופיעות באינדקס CAC 40, נכון למאי 2020:

* Accor

* Air Liquide

* Airbus

* ArcelorMittal

* Atos

* AXA

* BNP Paribas

* Bouygues

* Capgemini

* Carrefour

* Crédit Agricole

* Danone

* Dassault Systèmes

* Engie

* Essilor

* Hermès

* Kering

* L'Oréal

* Legrand

* LVMH

* Michelin

* Orange

* Pernod Ricard

* PSA

* Publicis

* Renault

* Safran

* Saint-Gobain

* Sanofi

* Schneider Electric

* Société Générale

* Sodexo

* STMicroelectronics

* Thales

* Total

* Unibail-Rodamco-Westfield

* Veolia

* Vinci

* Vivendi

* fr

ראו גם
------

* SBF 120
* CAC Next 20
* IBEX-35
* PSI-20

קישורים חיצוניים
----------------

ויקישיתוף מדיה וקבצים בנושא **CAC 40** בוויקישיתוף
* 

* אתר האינטרנט הרשמי של CAC 40
* FCHI: Summary for CAC 40 INDEX - Yahoo! Finance
* Bloomberg page for CAC:IND
* Euronext page for CAC 40 Index

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12454197m (data)

 |
**סדרת סילבסטר** היא סדרה של מספרים טבעיים, המוגדרת לפי נוסחת הנסיגה {\displaystyle \ s\_{i}=s\_{i-1}(s\_{i-1}-1)+1}, כאשר {\displaystyle \ s\_{1}=2}. הסדרה נקראת על שמו של המתמטיקאי היהודי בריטי ג'יימס ג'וזף סילבסטר. 

בסדרה זו מתקיים שכל איבר שווה למכפלה של קודמיו בסדרה בתוספת 1, לפי היחס {\displaystyle \ s\_{n}=1+\prod \_{i=1}^{n-1}s\_{i}}, וכך אפשר לראות שכל שני מספרים בה זרים זה לזה. תכונה זו מספקת הוכחה מיידית למשפט של אוקלידס שקיימים אינסוף מספרים ראשוניים: לכל איבר בסדרה יש מחלק ראשוני, ואלו חייבים להיות שונים זה מזה. 

חשיבותה העיקרית של סדרת סילבסטר בכך שמבין כל הפתרונות למשוואה הדיופנטית {\displaystyle \ {\frac {1}{x\_{1}}}+{\frac {1}{x\_{2}}}+\dots +{\frac {1}{x\_{n}}}=1} בנעלמים {\displaystyle \ 0<x\_{1}\leq x\_{2}\leq \dots \leq x\_{n}}, עבור \ n  טבעי כלשהו, הפתרון שבו {\displaystyle \ x\_{n}} הוא הגדול ביותר מתקבל מ- \ n  איברי סדרת סילבסטר הראשונים, לפי הנוסחה {\displaystyle \ {\frac {1}{s\_{1}}}+\dots +{\frac {1}{s\_{n-1}}}+{\frac {1}{s\_{n}-1}}=1}. בפרט, למשוואה זו יש מספר סופי של פתרונות.

לדוגמה, ארבעת האיברים הראשונים של סדרת סילבסטר הם 2, 3, 7, 43, ואכן {\displaystyle \ {\frac {1}{2}}+{\frac {1}{3}}+{\frac {1}{7}}+{\frac {1}{42}}=1}.

קישורים חיצוניים
----------------

* סדרת סילבסטר, באתר MathWorld (באנגלית)
* סדרת מספרי סילבסטר באתר OEIS – האנציקלופדיה המקוונת לסדרות של מספרים שלמים
**סורוטי** היא בירת נפת סורוטי באוגנדה השוכנת בסמוך לאגם קיוגה. העיר מוכרת בגאוגרפיה הסלעית הסובבת אותה ובמגוון המסגדים, המקדשים ההינדים והכנסיות שבה.

מבנה העיר
---------

בניינים רבים בעיירה בנויים בסגנון הודי שנבנו על ידי אוכלוסיית הסוחרים ההודים שהגיעו בתקופת השלטון הקולוניאליסטי הבריטי. מבנים אלו סבלו מהזנחה כאשר אידי אמין גירש את הסוחרים ההודים מאוגנדה בשנות ה-70 של המאה ה-20. בשנים האחרונות, עם חזרת היציבות לאזור, העיירה משגשגת בשנית וסוחרים רבים חזרו אליה.

ניתן לטפס על הסלע הגדול שנמצא מחוץ לעיר ונצפה מכל מקום בה. הטיפוס דורש אישור של העירייה, אך מראש הסלע ניתן לצפות על העיר כולה והאזורים הסובבים לה. ביום בהיר ניתן לראות את הר אלגון באופק הדרום מזרחי ואת אגם קיוגה. הסלע עצמו הוא פקק געשי, תופעה נפוצה באזור. 

במורדות הסלע ניתן למצוא קברים מהתקופה הקולוניאלית. בית קברות נוסף נמצא בסמוך לשדה התעופה של סורוטי אשר על רוב מצבותיו כתובות בערבית.

שדה התעופה של סורוטי הוא השני בגודלו באוגנדה. המסלול שלו בנוי להתמודד עם מטוסי סילון בגודל בואינג 737. שדה התעופה הוקם במקור עבור חברת התעופה הבריטית (British Overseas Airways Corporation) כבסיס אימונים לאימון טייסים בטכניקות תעופה טרופיות. מאוחר יותר השתמשה בו האקדמיה המזרח אפריקאית לתעופה לאמן טייסים מהקהילייה המזרח-אפריקנית. כיום שדה התעופה הוא ביתו של בית הספר לטיסה של סורוטי.

הקרב על סורוטי
--------------

בקיץ 2003 סורוטי הותקפה על ידי חיילי צבא ההתנגדות של האל (LRA)בפיקודו של ג'וזף קוני. ההתקפה על סורוטי נתפסה בעיני ממשלת אוגנדה כעליית מדרגה באיום שהיוו כוחות ה-LRA למדינה בגלל הקרבה לשדה התעופה של העיר. קרבות קשים בין המיליציה לבין הממשלה הצליחו לדחוק את המיליציה חזרה אל אזורי הכפר. במהלך קרבות אלו הצטרפו רבים מבני העיר לצד הצבא וסייעו בלחימה נגד אנשיו של קוני.

הפחד מחטיפת ילדים על ידי לוחמי צבא ההתנגדות של האל הביאה לכך שמדי לילה, בתקופה שאחרי ההתקפות על העיר והשטחים הסובבים אותה, היו מגיעים לעיר אלפי אנשים וילדים מן הכפרים לישון בשטחי העיר המוגנת.

קישורים חיצוניים
----------------

ויקישיתוף מדיה וקבצים בנושא **סורוטי** בוויקישיתוף
* אתר האינטרנט הרשמי של סורוטי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560351805171
* LCCN: n88231615
* MusicBrainz: f1e91e42-c375-4330-af77-343041b586c7
* VIAF: 149035700
* WorldCat (עם VIAF): 149035700

 |
**אליסטר דייוויד ויליאם פותרג'יל** (באנגלית: **Alastair Fothergill**; נולד ב-10 באפריל 1960) הוא במאי ומפיק בריטי, שביים מספר סרטי טבע מצליחים. הוא בעל תואר קצין (OBE) במסדר הבריטי.

ביוגרפיה
--------

פותרג'יל נולד באפריל 1960 בלונדון ולמד בבית הספר החקלאי אורליי ובבית ספר הארו. בהמשך החל ללמוד זואולוגיה באוניברסיטת דרהאם שבדרהאם. במהלך לימודיו הוא ייצר את סרטו הראשון - "On the Okavango".

ב-1983 הצטרף פותרג'יל לערוץ ההיסטוריה של ה-BBC: ‏"BBC Natural History Unit" ושם החל לעבוד על מספר סדרות טבע חשובות כמו: "Wildlife on One", "The Really Wild Show" וסדרתו של דייוויד אטנבורו (עמו עבד על עוד הרבה סדרות) מעגל החיים. ב-1992 מונה לעמוד בראש הערוץ ושם עבד יחד עם אטנבורו על הסדרה עטורת השבחים "החיים במקפיא" (Life in the Freezer).

ב-1996 קיבל את מדליית הפרס על שם שרי קירטון מהחברה הגאוגרפית המלכותית.

ב-1998 עזב את עבודתו בערוץ ההיסטוריה של ה-BBC כדי לעבוד על הסדרה עטורת השבחים: הכוכב הכחול ולאחריהם עבד על הסדרה המשובחת מ-2006, עולם מופלא. שתי הסדרות שודרו בקריינותו של אטנבורו. סדרות אלה הובילו ליציאת סרטי טבע: ב-2003, "כחול מופלא" ("Deep Blue") וב-2007 "עולם גדול מופלא", גם הם בבימויו.

ב-2008 הוענק לו "פרס האנרגיה הירוקה" מטעם ארגון "הקולנוע לשלום" ("Cinema for Peace"), במהלכה זכה ב-BMW. באותה שנה חתם על עבודה עם החברה "Disneynature", בה הוא מפיק תוכניות כל שנת שבתון מה-BBC, כמפיק עצמאי. הוא הפיק לחברה זו את הסרטים: "Penguins" ,"Bears" ,"Chimpanzee" ,"African Cats" ו-"Dolphin Reef", אותם ערך לצד מארק לינפילד וקית' שולי.

בשנת 2011 עבד על הסדרה "עולם קפוא" וב-2015 על סדרה על טורפים, "המצוד:. בנוסף הוא עסק בהכנת על כמה סדרות קצרות וכתב כמה ספרים.

בשנת 2016 מונה להפיק סדרות היסטוריה באגודת הטלוויזיה המלכותית. בנוסף הוא קיבל תואר "קצין" (OBE) במסדר הבריטי.

פותרג'יל מתגורר בבריסטול. הוא נשוי למרילדה ואב לשניים.

קישורים חיצוניים
----------------

ויקישיתוף מדיה וקבצים בנושא **אליסטר פותרג'יל** בוויקישיתוף

* אליסטר פותרג'יל, במסד הנתונים הקולנועיים IMDb (באנגלית)
* אליסטר פותרג'יל, באתר AllMovie (באנגלית)
* אליסטר פותרג'יל, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447199505171
* BNE: XX1704223
* BnF: cb14414124v (data)
* GND: 132600579
* ISNI: 0000 0001 1047 5649
* LCCN: n94014469
* NDL: 01076902
* NKC: xx0001804
* NLK: KAC200804646
* NTA: 074966596
* SUDOC: 061626414
* VIAF: 27281525
* WorldCat: lccn-n94014469

 |
**יאסלדאן** (בהונגרית: **Jászladány**) הוא כפר במחוז יאס-נאג'קון-סולנוק בהונגריה, כמאה ק"מ ממזרח לבירה בודפשט. כ-13% מתושבי הכפר הם צוענים. הכפר ידוע בטיפוח ובגידול זן הבצל האדום שלו. הכפר הוא מקום לידתו של המוזיקאי ההונגרי לסלו שומפאי (אנ').

תולדות הכפר
-----------

באזור הכפר ישנם ממצאים ארכאולוגיים מתקופת הנחושת וכן מתקופת האימפריה הרומית. קיומו של הכפר מצוין לראשונה במסמכים היסטוריים משנת 1067, אז הוקם במקום מנזר. באותה תקופה התיישבו באזור ככל הנראה בני שבטים פצ'נגים שפלשו מאזור מרכז אסיה. במסמכים משנת 1399 הוזכר הכפר בשם לדה (Lada). מקור השם אינו ברור, אך יש הסבורים שמקורו במילה ההונגרית "ארגז" (Láda).

בתקופת כיבוש האזור על ידי האימפריה העות'מאנית הידלדלה אוכלוסיית הכפר, אך לאחר תקופה זו שבה וגדלה. בשנת 1736 נבנתה בכפר כנסיית אבן. 

בשנת 1828 שונה שם הכפר ללדאן (Ladány) והקיסר פרנץ השני אישר קיומם של ירידים שנתיים בכפר. לקראת סוף המאה ה-19 חובר הכפר לרשת מסילת הברזל הארצית. בשנת 1910 ניתן לכפר שמו הנוכחי.

אתרים בעלי חשיבות
-----------------

בשנת 1808 הוקם בכפר פסל לזכרו של יאן מנפומוק. כמו כן קיימים בכפר כנסייה קתולית שנבנתה ב-1840 בסגנון נאו קלאסי ופסלים נוספים לזכר אישים שונים, בעיקר קדושים נוצרים.

קהילה יהודית
------------

בראשית שנות ה-40 היו ביאסלדאן פחות ממאה יהודים, מבין כ-9,000 תושבי העיירה, והקהילה הייתה נאולוגית.
עם כיבוש הונגריה על ידי גרמניה, במרס 1944, נצטוו היהודים לשאת טלאי צהוב. במאי הצטוו יהודי העיירה וכן יהודי עיירה סמוכה לעבור לגטו, משם הועברו בהמשך החודש לגטו יאסברן. ביוני גורשו גם משם, ובתחילת יולי גורשו לאושוויץ ונרצחו.

קישורים חיצוניים
----------------

ויקישיתוף מדיה וקבצים בנושא **יאסלדאן** בוויקישיתוף
* 

* אתר האינטרנט הרשמי של יאסלדאן
* יאסלדאן (Jászladány), ב"אנציקלופדיה של הגטאות", באתר "יד ושם"

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge1095953

 |
**מונסטר אנרגיה** (באנגלית: **Monster Energy**) הוא משקה אנרגיה המיוצר על ידי חברת המשקאות Monster Beverage Corporation (לשעבר: Hansen Natural Company). ייצור המשקה החל באפריל 2002. החברה ידועה בשיתופי הפעולה שלה עם תחרויות ספורט ואקסטרים כגון: Motogp, נאסקאר, BMX, מוטוקרוס, גלישת גלים ושלג, אליפות הלחימה האולטימטיבית ותחרויות ספורט אלקטרוני (eSports). בנוסף, חברת מונסטר אנרגיה משתפת פעולה עם מספר להקות ברחבי העולם, כמו, Asking Alexandria, The Word Alive, Maximum The Hormone ו-Shinedown.

ישנם 45 סוגים שונים של משקאות תחת המותג מונסטר בצפון אמריקה, כולל המותג הליבה מונסטר אנרגיה, ג'וואה מונסטר (באנגלית: Java Monster), אקסטרה סטראנת' (באנגלית: Extra Strength), אימפורט (באנגלית: Import), ריהאב (באנגלית: Rehab) ומאסל מונסטר (באנגלית: Mucle Monster).

בתחילת שנת 2020 הוחל בשיווק המשקה בישראל על ידי החברה המרכזית לייצור משקאות קלים, יצרנית משקאות קוקה-קולה בישראל.

פרסום
-----

פרסום של חברת מונסטר על רכבות לאס וגאס (2007)
מונסטר אנרגיה מפרסמת בעיקר דרך חסויות של אירועי ספורט, כולל BMX, מוטוקרוס, רכיבה על הרים, סנובורד, גלישה על סקייטבורד, מרוץ מכוניות וגם בעיקר חסויות של אירועי ספורט אלקטרוני.

בשנת 2012, קולטון ליין קורפ (באנגלית: Colton Lile Corporation) הכריזה על כך שהיא מחליפה מפיצים מ-Anheuser-Busch לקוקה-קולה.

### סמליל

הסמליל של מונסטר אנרגיה הוא מוכר ומזוהה בעיקר בחסויות של אירועים שונים. עיצוב הלוגו נוצר על ידי McLean Desing, חברת מיתוג אסטרטגית הנמצאת בקליפורניה. הסמליל מורכב מהאות האנגלית 'M' במין מראה תוסס וירוק על רקע שחור. ה-'M' מסוגנן באופן המרמז על כך שהוא נוצר על ידי הטפרים של מפלצת קורעת דרך פחית זאת.

קישורים חיצוניים
----------------

ויקישיתוף מדיה וקבצים בנושא **מונסטר** בוויקישיתוף
* 

* אתר האינטרנט הרשמי של מונסטר (באנגלית)

* אתר האינטרנט הרשמי של מונסטר (בהונגרית)
* מונסטר, ברשת החברתית פייסבוק

* מונסטר, ברשת החברתית טוויטר

* מונסטר, ברשת החברתית אינסטגרם

* מונסטר, סרטונים בערוץ היוטיוב

הערות שוליים
------------

1. ↑  נווית זומר, שוק משקאות האנרגיה: המותג האמריקני Monster Energy מגיע לישראל, באתר ynet, 23 בדצמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 18d312be-0435-4e2d-94f5-8acef927878d

 |
**יאסוקזו האמאדה** (ביפנית: **浜田 靖**; נולד ב-21 באוקטובר 1955) הוא פוליטיקאי יפני מהמפלגה הליברלית-דמוקרטית אשר משמש כשר ההגנה החל מ-10 באוגוסט 2022.

ביוגרפיה
--------

האמאדה נולד בעיר פוטסו שבמחוז צ'יבה. הוא למד מנהל עסקים באוניברסיטת סנשו. לאחר סיום לימודיו קיבל עבודה במשרדו של הפוליטיקאי מיצ'יו ווטאנבה שהיה ידיד קרוב של אביו. בשנת 1980, לאחר שווטנאבה מונה לשר האוצר בממשלתו של זנקו סוזוקי, הוא מונה למזכיר במשרד האוצר. ב-1993 הוא התמודד בבחירות לדיאט מטעם המפלגה הליברלית-דמוקרטית, והפך לנציג מחוז הבחירה ה-3 של צ'יבה בדיאט. בבחירות של 1996 הוא התמודד במחוז הבחירה ה-12 של צ'יבה ונבחר שוב. ב-1998 הוא מונה לסגן שר ההגנה בממשלתו של קייזו אובוצ'י.

בשנת 2003 האמאדה נבחר לדיאט פעם נוספת מטעם מחוז הבחירה ה-12 של צ'יבה. ב-2005 הוא נבחר פעם נוספת כמעט ללא התנגדות לאחר שמועמד המפלגה הדמוקרטית פרש ברגע האחרון בגלל מצבו הגופני הירוד. ב-24 בספטמבר 2008 הוא מונה לשר ההגנה בממשלתו של טארו אסו. בספטמבר 2009 הוא נבחר מחדש לדיאט, אולם מפלגתו הפסידה בבחירות וממשלת אסו התפרקה. באוקטובר 2011, הוא נכנס לתפקיד סגן יו"ר הוועדה הלאומית למדיניות הדיאט. בבחירות לנשיאות המפלגה הליברלית-דמוקרטית ב-2012, הוא תמך בשיגרו אישיבה, אך זה האחרון הפסיד לשינזו אבה. לאחר הבחירות לנשיאות, הוא מונה ליו"ר ועדת התזונה של המפלגה הליברלית-דמוקרטית. בדצמבר אותה שנה הוא מונה למזכיר הכללי של המפלגה הליברלית-דמוקרטית.

ב-10 באוגוסט 2022 הוא מונה לשר ההגנה בממשלתו של פומיו קישידה.

קישורים חיצוניים
----------------

ויקישיתוף מדיה וקבצים בנושא **יאסוקזו האמאדה** בוויקישיתוף
* 

* אתר האינטרנט הרשמי של יאסוקזו האמאדה
פירוש נוסף ערך זה עוסק בפורמט טקסט עשיר. אם התכוונתם לתחנת שידור צרפתית היסטורית, ראו TF1.
**Rich Text Format** (פורמט טקסט עשיר), או בקצרה **RTF**, הוא פורמט של קובץ מסמך חוצה פלטפורמות, שפותח על ידי חברת מיקרוסופט בשנת 1987. רוב מעבדי התמלילים המודרניים מסוגלים לקרוא ולשמור מסמכים בפורמט RTF.

היסטוריה
--------

ריצ'רד ברודי, צ'ארלס סימוני ודייוויד לאוברט, חברי צוות הפיתוח של Microsoft Word, פיתחו את הפורמט באמצע שנות השמונים, עבור מעבד התמלילים Word 3.00, שהיה אז בשימוש במחשבי Mac. גרסאות הפורמט:

* 1987: RTF 1.0
* ינואר 1994: RTF 1.3
* אפריל 1997: RTF 1.5
* מאי 1999: RTF 1.6
* אוגוסט 2001: RTF 1.7
* אפריל 2004: RTF 1.8
* מרץ 2008: RTF 1.9.1

שימושים עיקריים
---------------

פורמט RTF משמש בעיקר להעברת קובצי טקסט מעוצבים, ממחשב למחשב, בפורמט חוצה פלטפורמות. משמעות הדבר שבכל מחשב ייראה המסמך בצורה אחידה וזהה (אם מותקנים במחשב הגופנים שבהם נעשה שימוש במסמך). בניגוד לפורמט DOC של Word, פורמט RTF אינו יכול להכיל קוד תוכנה של Visual Basic. חיסרון זה מהווה גם יתרון, למשל, ודאות שהמסמך לא יגיע עם וירוסים.

דוגמת קוד
---------

להלן דוגמת קוד של RTF:

```
{\rtf1\ansi{\fonttbl\f0\fswiss Helvetica;}\f0\pard
This is some {\b bold} text.\par
}

```

קוד זה יוצג על ידי עורך RTF בצורה הבאה:

> 
> This is some **bold** text.
> 
> 

סוגריים מסולסלים {} מגדירים קבוצה, וקבוצות יכולות להיות מקוננות. לוכסן שמאלי (`\`) תו בקרה. קובץ RTF תקין הוא קבוצה המתחילה ב`\rtf`.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532774105171
* LCCN: sh2003010133

 |
**תומאס פרדריק אולסן** (בנורווגית: **Thomas Fredrik Olsen**‏; 15 באוקטובר 1897 – 20 ביוני 1969) היה איל ספנות נורווגי.

ביוגרפיה
--------

אולסן, בנו של פרדריק אולסן, נולד בעיירה ויטסטן (Hvitsten). הוא התחנך בקולג' קלייר באוניברסיטת קיימברידג'. הוא החל לעבוד בחברת הספנות של אביו, פרד. אולסן ושות'. (אנ'), בשנת 1920 ומאוחר יותר הפך לבעלים משותף. לאחר מות אביו בשנת 1933, הוא ניהל אותה בשותפות עם אחיו רודולף אולסן. משנת 1920. הוא ישב בדירקטוריון במגוון חברות, כולל חברת התעופה הנורווגית (Det Norske Luftfartselskap) והחברה שהתמזגה אליה סקנדינביאן איירליינס. תומאס אולסן הוא אביו של המגנאט פרדריק אולסן (Fredrik Olsen).

אולסן אסף אוסף אישי גדול של למעלה מ-30 ציורים של האמן הנורווגי אדוורד מונק, כולל אחת מארבע הגרסאות של "הצעקה" של מונק. במהלך מלחמת העולם השנייה הוא בחר להסתיר את העבודות באסם חציר במרכז נורווגיה לאחר שהוכרזה רשמית המלחמה, אך לפני פלישת גרמניה לנורווגיה באפריל 1940. הצעקה נותרה שם עד לשחרור בשנת 1945. בתודה לבריטניה שנתנה לו מחסה כשברח מהנאצים, העניק אולסן את אחד הציורים הבולטים של מונק, "הילד החולה", לגלריית טייט. האוסף היה מקור לסכסוך משפטי בין בניו של אולסן, פרדריק אולסן ופטר אולסן בעקבות מותה של הנרייטה, אשתו של אולסן.

הערות שוליים
------------

1. ↑  "Thomas Fredrik Olsen". *Store Norske Leksikon* (בנורווגית).
2. ↑  "Fred. Olsen – 1929". *Store Norske Leksikon* (בנורווגית).
3. ↑  Stealing The Scream: Background
**Jesus schläft, was soll ich hoffen** (בעברית: ישו ישן, מה אקווה), רי"ב 81, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון הרביעי שלאחר חג ההתגלות, 30 בינואר 1724.

היסטוריה
--------

קנטטה זו הייתה השישית שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 73.

ב-1872 הוציאה לאור חברת באך את הקנטטה לראשונה, בכרך 20 של פרסומיה.

מילים ומוזיקה
-------------

סדר הקריאה לאותו יום כולל פסוקים מהאיגרת אל הרומאים העוסקים בחשיבות המצווה "ואהבת לרעך כמוך" ופסוקים מהבשורה על-פי מתי המספרים על הנס שחולל ישו כאשר השקיט סערה בלב ים לאחר שתלמידיו העירו אותו בפחד. הלברית נכתבה על ידי מחבר לא ידוע והיא עוסקת ומרחיבה את סיפור הנס. בתחילה מתואר כישן או מרוחק מהמאמין שזועק אליו בתפילתו, ולאחר מכן מופיע ישו ומושיע לאחר שהוא אומר "לָמָה אַתֶּם פּוֹחֲדִים, קְטַנֵּי אֱמוּנָה?" המצוטט מהבשורה. כורל הסיום הוא לקוח ממזמור של יוהאן פרנק (Johann Franck).

הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של שתי קרנות, שני אבובי ד'אמורה, שתי חליליות, שני כינורות, ויולה ובאסו קונטינואו. לקנטטה שבעה פרקים:

1. אריה לאלט: *Jesus schläft, was soll ich hoffen* (ישו ישן, מה אקווה)
2. רצ'יטטיב לטנור: *Herr! warum trittest du so ferne* (אדון, מדוע כה רחוק אתה ממני)
3. אריה לטנור: *Die schäumenden Wellen von Belials Bächen* (הגלים, המעלים קצף במי בליעל)
4. אריוזו לבס: *Ihr Kleingläubigen, warum seid ihr so furchtsam* (למה אתם פוחדים, קטני אמונה)
5. אריה לבס: *Schweig, aufgetürmtes Meer* (דום, ים גועש)
6. רצ'יטטיב לאלט: *Wohl mir, mein Jesus spricht ein Wort* (מאושר אני, ישו שלי אומר דברו)
7. כורל: *Unter deinen Schirmen* (תחת השגחתך)

הקלטות
------

היצירה הוקלטה במלואה 21 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1977), טון קופמן (ב-1998), ג'ון אליוט גרדינר (ב-2000) ומסאקי סוזוקי (ב-2002).

קישורים חיצוניים
----------------

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  רשימת פרסומי באך באתר IMSLP
2. ↑  אל הרומאים, י"ג, 8-10
3. ↑  מתי, ח', 23-27
4. ↑  רשימת ההקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519055905171
* BnF: cb139235359 (data)
* MusicBrainz work: 17e3f27a-e049-46ce-8124-708f296c753f
* VIAF: 181520518
* WorldCat (עם VIAF): 181520518

 |
**RTL 8** הוא ערוץ הטלוויזיה הרביעי של קבוצת RTL בהולנד מאז החל בשידוריו ב-18 באוגוסט 2007, כאשר החליף את Tien או בשמה הנפוץ יותר Talpa. קהל היעד העיקרי של הערוץ הוא נשים ועקב כך הוא משדר אופרות סבון, תוכניות אירוח, סרטים ושידורים חוזרים מהערוצים האחרים של RTL. בשעות הבוקר המאוחרות ובשעות אחר הצוהריים המאוחרות, ערוץ הילדים של קבוצת RTL, ערוץ RTL Telekids משדר בערוץ.

יחד עם כל הערוצים האחרים של RTL, גם ערוץ RTL 8 משודר מלוקסמבורג עם רישיון שידורים של המדינה. זאת בשל העובדה כי ערוצים בעלי רישיון שידורים מלוקסמבורג נהנים מתנאים מקלים יותר לעומת ערוצים מקבילים המשודרים מהולנד, כיוון שללוקסמבורג אין רשות המסדירה את השידורים ממנה.

היסטוריה
--------

הערוץ התחיל לשדר תחת השם Talpa, ומאוחר יותר שינה את שמו ל-Tien, לאחר שהושק על ידי איש הטלוויזיה ההולנדי ג'ון דה-מול (ממציא פורמט "האח הגדול" ו"The Voice"). בשנת 2007 כל נכסי המדיה של דה-מול מוזגו יחד עם קבוצת RTL הולנד. בתמורה לכך קיבל דה-מול נתח של 26.3% מהקבוצה.

ב-18 באוגוסט 2007 ערוץ Tien חדל מלהתקיים ו-RTL 8 השתלט על הערוץ.

ב-15 באוקטובר 2009 החלה קבוצת RTL הולנד בשידורי ניסיון של ערוצים RTL 7 ו-RTL 8 בהפרדה גבוהה.

תוכניות
-------

* אליאנס באמריקה
* אלי מקביל
* בסיבובי העולם
* אנשים יפים
* כמעט אנושיים
* בוסטון ליגל
* אחים ואחיות
* קולומבו
* קוגר טאון

טלטקסט
------

בעבר הציע ערוץ RTL 8 שירות טלטקסט, שירות אשר נעצרה פעילותו ב-1 באפריל 2017. עם זאת דפים 888/889 עדיין זמינים.

גלריה
-----

* סמליל הערוץ בין 2007-2012סמליל הערוץ בין 2007-2012
* סמליל הערוץ מאז 2012סמליל הערוץ מאז 2012

קישורים חיצוניים
----------------

ויקישיתוף מדיה וקבצים בנושא **RTL 8** בוויקישיתוף
* אתר האינטרנט הרשמי של RTL 8 (בדנית)

הערות שוליים
------------

1. ↑  "Na goedkeuring NMa: feest maakt einde aan TIEN" (בהולנדית). נבדק ב-2018-04-08.
**תומאס אסק** (אנגלית: **Thomas Usk**; נפטר ב-4 במרץ 1388), משורר אנגלי משלהי ימי הביניים.

הוא נולד בלונדון, ומחברו של The Testament of Love, שבעבר נחשב בכלל ליצירתו של ג'פרי צ'וסר. הפרלמנט (המכונה "הפרלמנט חסר-הרחמים" בחיבור) רדף אותו ובשנת 1388 אף הביא להוצאתו להורג. The Testament of Love הוא יצירת פרוזה אלגורית שנכתבה בשבתו בבית-הסוהר במטרה לגייס עזרה. ואלטר סקיט גילה שהאותיות התחיליות של הפרקים יוצרות יחד אקרוסטיכון: "MARGARET OF VIRTU HAVE MERCI ON TSKNVI." על פי הפענוח המקובל, המילה האחרונה היא "THINUSK," או "thin(e) Usk."

אסק שימש כמשרת לג'ון נורת'המפטון כשהאחרון כיהן כראש העיר של לונדון בשנים 1381 עד 1383. בשנת 1384, הוא נעצר ושוחרר בתמורה להלשנה על נורת'המפטון, משום שלא היה לו כל רצון, לדבריו, להיות "מרטיר מסריח". דבר זה הקנה לו את איבתה של קבוצת גלוסטר. כשהם החלו לצבור כוח, אסק נשפט לטביעה, תלייה והתזת ראשו, וזה הוצג מעל שער ניוגייט.

ג'ון ממאלוורן מספק תיאור של ההוצאה להורג בהמשכו ל-Polychronicon, בספרו על כך שנדרשו שלושים מכות חרב כדי לגדוע את ראשו של אסק. אסק היה גובה-מכס בין השנים 1381 ל-1384, כאשר צ'וסר היה מבקר-המכס, והוא הכירו. ב-The Testament of Love, אל האהבה מהלל את "mine own true servant, the noble philosophical poet in English", שכתב שיר על טרוילוס (כלומר, צ'וסר). אסק היה חבר בתנועת הלולארדים, אך הושב לכנסייה הקתולית במהלך שהותו בבית-הסוהר.

מקורות
------

* המהדורה האחת-עשרה של האנציקלופדיה בריטניקה, כעת ברשות הציבור.

קישורים חיצוניים
----------------

* The Testament of Love

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285024905171
* BnF: cb15039022z (data)
* GND: 115611673
* ISNI: 0000 0000 7997 4481
* LCCN: n98004416
* SELIBR: 351166
* SUDOC: 088564851
* VIAF: 105147965644784080168
* WorldCat: lccn-n98004416

 |
**גבריאל אלחנדרו פאלטה** (בספרדית: **Gabriel Alejandro Paletta**; נולד ב-15 בפברואר 1986) הוא כדורגלן ארגנטינאי-איטלקי המשחק בעמדת הבלם.

קריירה
------

פאלטה התקדם בשכבות הגיל השונות במחלקת הנוער של באנפילד, וצורף לסגל הקבוצה הבוגרת ב-2005. עם העפלתה של באנפילד לשלבי הנוק-אאוט של גביע ליברטדורס הוא נכלל בסגל, וערך את הופעת הבכורה במשחק מול המועדון אינדפנדיינטה מדיין מקולומביה. פאלטה ובאנפילד הצליחו להעפיל לשלב הבא, אך הוא לא נטל חלק בהמשך הטורניר כיוון שזומן לנבחרת ארגנטינה עד גיל 20 לקראת מונדיאל הנוער שנערך בהולנד בין 10 ביוני ל-2 ביולי 2005.

פאלטה השתתף בכל שבעת המשחקים של הטורניר, במרכז חוליית ההגנה של הנבחרת, לצידם של ליונל מסי וסרחיו אגוארו. ארגנטינה זכתה בטורניר, וביצועיו הטובים על המגרש גרמו להתעניינות בו מצד ליברפול. פאלטה חתם בליברפול בעת שהיה בן 21, תמורת סכום שלא נחשף. הוא סיכם עקרונית בליברפול בפברואר 2006, וחתם על חוזה לארבע שנים ב-4 ביולי שלאחר מכן, ובכך הפך לארגנטינאי השני במועדון לצידו של מאוריסיו פלגרינו. הוא הבקיע את שערו הראשון (והיחיד) במשחק גביע הליגה מול רדינג ב-25 באוקטובר 2006. ב-9 ביולי 2007 דווח כי פאלטה יושאל לקבוצה הספרדית לבאנטה על מנת לצבור ניסיון, אך למרות שהמאמן רפא בניטז הסכים למהלך הוא לא יצא לפועל. ב-26 באוגוסט דווח כי הנהלת ליברפול התירה לפאלטה לחתום בבוקה ג'וניורס.

אחד ממשחקיו הראשונים של פאלטה בבוקה ג'וניורס היה בהפסד 2 - 4 למילאן בגמר אליפות העולם לקבוצות של 2007. שערו הראשון בבוקה היה בסופר קלאסיקו מול ריבר פלייט, ובנוסף לכך הוא הצטיין בקמפיין 2008 של גביע ליברטדורס, שבו הודחה בוקה בחצי הגמר על ידי פלומיננסה. במהלך טורניר האפרטורה של 2008, בניצחון 1 - 0 על ארסנאל דה סרנדי, נפגע פאלטה בברכו הימנית וקרע את הרצועה הצולבת. בעקבות כך הוא נאלץ לנוח במשך שישה חודשים, והדבר פגע במצבה של בוקה כיוון שגם מרטין פאלרמו נפצע בצורה דומה. פאלטה חזר לשחק במאי 2009 מול ולס סארספילד, אך כבר לאחר 17 דקות סבל מנקע בקרסול. למרות רצונו לחזור לשחק באירופה הוא הפך לשחקן קבוע בהרכב של בוקה בטורניר האפרטורה של 2009.

ב-2 בפברואר 2015 חתם במילאן. ב-27 באוגוסט 2015 הושאל לאטאלנטה עד לסוף העונה. ב-23 בפברואר 2018 חתם בג'יאנגסו סונינג הסינית.

קישורים חיצוניים
----------------

ויקישיתוף מדיה וקבצים בנושא **גבריאל פאלטה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת איטליה – מונדיאל 2014** |
| --- |
| 1 בופון • 
2 דה שיליו • 
3 קייליני • 
4 דרמיאן • 
5 מוטה • 
6 קאנדרבה • 
7 אבאטה • 
8 מרקיזיו • 
9 באלוטלי • 
10 קסאנו • 
11 צ'רצ'י • 
12 סיריגו •
13 פרין • 
14 אקווילני •
15 ברצאלי •
16 דה רוסי •
17 אימובילה •
18 פרולו •
19 בונוצ'י •
20 פאלטה •
21 פירלו •
22 אינסינייה •
23 וראטי •
מאמן: פראנדלי | איטליהאיטליה |
**יאספאטי** (בהונגרית: **Jászapáti**) היא עיירה במחוז יאס-נאג'קון-סולנוק, באזור המישור הגדול הצפוני במרכז הונגריה.

גאוגרפיה
--------

יאספאטי משתרעת על שטח של 78.16 קילומטרים רבועים (30 מילים רבועים) ואוכלוסייתה מונה 8,585 איש (נכון ל-2014).

פוליטיקה
--------

ראש העיר הנוכחי של יאספאטי הוא פרנץ פרקש (Ferenc Farkas) ממפלגת פידס (Fidesz-KDNP).

האספה העירונית המקומית, שנבחרה בבחירות לרשויות המקומיות ב-2019, מורכבת מ-9 חברים (ראש עיר ו-8 חברי פרלמנט ברשימה אישית) המחולקים למפלגות ובריתות פוליטיות.

היסטוריה
--------

### הקהילה היהודית

לפני הכיבוש הגרמני היו ביאספאטי 169 תושבים יהודים מתוך כ-16,000 תושבים באוכלוסייה. רובם התפרנסו ממסחר ומלאכה. קהילת יהודי יסאפטי הייתה קהילת סטטוס קוו וקיימה בית ספר יהודי.

במאי 1944 פורסם צו לריכוז יהודי המחוז בגטאות. בעקבות צו זה הוקם באותו חודש גטו בעיירה יאספאטי. היהודים גורשו לגטו בלא רכושם.

ב-30 ביוני הועברו לבית חרושת ללבנים במונור ובתחילת יולי גורשו לאושוויץ.

ערים תאומות
-----------

ליאספאטי ברית ערים תאומות עם:

* סלובקיהסלובקיה קמנין (אנ'), סלובקיה (מ־2010)
* סרביהסרביה טמרין, סרביה (מ־2011)
* רומניהרומניה גלדוני (אנ'), רומניה (מ־2014)

גלריה
-----

* צילום אווירי של יאספאטיצילום אווירי של יאספאטי
* כנסיית יאספאטיכנסיית יאספאטי
* תחנת הרכבת ביאספאטיתחנת הרכבת ביאספאטי
* אנדרטה לחיילים מיאספאטי שנהרגו במהלך מהפכת 1848 בהונגריהאנדרטה לחיילים מיאספאטי שנהרגו במהלך מהפכת 1848 בהונגריה
* קפלה של בית קברותקפלה של בית קברות
* טחנת יאספאטי לשעברטחנת יאספאטי לשעבר

קישורים חיצוניים
----------------

ויקישיתוף מדיה וקבצים בנושא **יאספאטי** בוויקישיתוף
* אתר האינטרנט הרשמי של יאספאטי (בהונגרית)
* יספטי (Jászapáti), ב"אנציקלופדיה של הגטאות", באתר "יד ושם"

הערות שוליים
------------

1. ↑  "Városi közgyűlés tagjai 2019-2024 - Jászapáti (Jász-Nagykun-Szolnok megye)". נבדק ב-2019-10-29.
2. ↑  "Testvérvárosaink". *jaszapati.hu* (בהונגרית). Jászapáti. נבדק ב-2021-04-22.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564747905171
* LCCN: n85040350
* MusicBrainz: 2a3fabf6-d18b-4dc0-b978-451419c4f980
* VIAF: 155998579
* WorldCat (עם VIAF): 155998579

 |
הכנסייה בדורנהיים, בה נישא באך ב-1707
**Der Herr denket an uns** (בעברית: **ה' זכרנו**) רי"ב 196, היא קנטטה שהלחין יוהאן סבסטיאן באך. תאריך היצירה אינו ידוע בוודאות, אך מקובל להניח שהיה זה בשנת 1707 או 1708, בתקופה בה התגורר במילהאוזן. הטקסט מבוסס על פסוקים ממזמור קט"ו מספר תהלים.

היסטוריה
--------

בעוד הקנטטות המאוחרות של באך נכתבו באופן סדרתי על פי מעגל השנה, אלו המוקדמות כמו זו נכתבו לאחר הזמנה מיוחדת לרגל אירוע מסוים. ההנחה של חלק מהחוקרים היא שהקנטטה נכתבה לחתונה, בעיקר בגלל הפסוק "יֹסֵף ה' עֲלֵיכֶם, עֲלֵיכֶם וְעַל בְּנֵיכֶם". חלקם סבורים שהיא נכתבה לכבוד חתונתם של יוהאן לורנץ שטאובר (Johann Lorenz Stauber), שהיה איש כמורה שהשיא את באך ורעייתו שנה קודם לכן, ושל רגינה ודמאן (Regina Wedemann), שהייתה דודתה של אשתו של באך.

הקנטטה פורסמה לראשונה ב-1864 על ידי "חברת באך", שפרסמה את כל יצירותיו בצורה מסודרת בין השנים 1850–1900.

מבנה והרכב מבצע
---------------

הקנטטה היא קצרה יחסית ונועדה לביצוע על ידי שלושה קולות, סופרן, טנור ובס ומקהלה בת ארבעה קולות, בליווי כלי קשת ובאסו קונטינואו. בקנטטה חמישה חלקים:

1. סינפוניה בדו מינור
2. מקהלה: *Der Herr denket an uns* (ה' זכרנו)
3. אריה לסופרן: *Er segnet, die den Herrn fürchten* (יברך יראי ה')
4. אריה בדואט לטנור ולבס: *Der Herr segne euch* (יוסף ה' עליכם)
5. מקהלה: *Ihr seid die Gesegneten des Herrn* (ברוכים אתם לה')

הקלטות
------

באופן יחסי לקנטטות אחרות של באך, קנטטה זו לא מבוצעת ומוקלטת רבות. קיימות כ-13 הקלטות מסחריות, בהן של המנצחים ניקולאוס הרנונקור (מ-1989) ושל טון קופמן (מ-1994).

קישורים חיצוניים
----------------

* מידע על היצירה "Der Herr denket an uns, רי"ב 196" באתר מיוזיק בריינז
* מידע על הקומפוזיציה "Der Herr denket an uns, רי"ב 196" באתר AllMusic
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  Julian Mincham
2. ↑  באתר IMSLP
3. ↑  באתר All music
4. ↑  רשימת ההקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576888705171
* GND: 300009046
* LCCN: n94028443
* MusicBrainz work: c9553f07-f170-47e8-a2f9-67bbbc669ccc
* VIAF: 174272092
* WorldCat (עם VIAF): 174272092

 |
**תומאס ראסט אנדרווד** (באנגלית: **Thomas Rust Underwood**‏; 3 במרץ 1898 - 26 ביוני 1956) היה פוליטיקאי אמריקאי, שכיהן כנציגה של מדינת קנטקי בקונגרס של ארצות הברית.

ביוגרפיה
--------

אנדרווד נולד בהופקינסוויל שבקנטקי. הוא עבד במערכת העיתון של לקסינגטון ובמספר משרות ממשלתיות ואף בוועדת מרוצי הסוסים הארצית, עד שנבחר אל הקונגרס האמריקאי מטעם מחוז הקונגרס השישי של קנטקי. הוא נבחר מחדש לקונגרס ה-82 של ארצות הברית וכיהן שם מה-3 בינואר 1949, עד להתפטרותו ב-17 במרץ 1951.

אנדרווד מונה ב-19 במרץ 1951 לסנאט של ארצות הברית מטעם המפלגה הדמוקרטית עד ל-3 בינואר 1955, לאחר שהסנאטור וירג'יל צ'פמן הלך לעולמו בעודו מכהן בסנאט. אנדרווד כיהן בסנאט עד 4 בנובמבר 1952. הוא ניסה להתמודד על המועמדות הדמוקרטית לסנאט של ארצות הברית מטעם קנטקי ב-1952, ומשנבחר למועמד התמודד בבחירות הכלליות מול יריבו מן המפלגה הרפובליקנית, ג'ון שרמן קופר, לו הפסיד.

לאחר כהונתו בסנאט ותום חייו הפוליטיים שב אנדרווד למקצוע העריכה בעיתון לקסינגטון הארלד. בעיר זו הלך לעולמו, ונטמן בבית הקברות של לקסינגטון.

קישורים חיצוניים
----------------

* תומאס אנדרווד באתר המדריך הביוגרפי של הקונגרס של ארצות הברית (באנגלית)
* תומאס אנדרווד, באתר "Find a Grave" (באנגלית)

הערות שוליים
------------

1. 1 2  תומאס אנדרווד באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00526917
* US Congress: U000015
* VIAF: 253563643
* WorldCat: viaf-253563643

 |
**אֶוּלליה הקדושה ממרידה** (ספרדית **Santa Eulalia de Mérida**) היא קדושה נוצרייה והקדושה של הערים מרידה ואוביידו שבספרד. משמעות שמה הוא "המדברת (lal) טובות (eu)".

קורות חיים
----------

אולליה מהעיר אמריטה אוגוסטה בלוסיטניה (כיום מרידה שבספרד) נרדפה כנוצרייה על ידי חיילים רומיים במצוות הקיסר הרומי דיוקלטיאנוס ששלט יחד עם הקיסר מקסימיאנוס. לפי סברה אחרת היא נרצחה בתקופת הקיסר טרויאנוס דסיוס (249 - 251 לספירה).

ישנה מחלוקת בשאלה האם אולליה ממרידה ואולליה מברצלונה, אשר סיפור חייהן זהה, הן בעצם אותה דמות.

בהיותה בת 12 (או 14 לפי גרסה אחרת), הייתה אולליה נוצרייה אדוקה, וסירבה להתפלל לאלים הרומיים ולקיסר הרומי. על פי המשורר הספרדי רומאי, פרודנטיוס (אנ') מהמאה ה-5 היא אמרה: 

> 
> 
> Isis Apollo Venus nihil est,   
> 
> Maximianus et ipse nihil:   
> 
> illa nihil, quia factu manu;   
> 
> hic, manuum quia facta colit
> 
> 
> 
> 
> 

> 
> איזיס, אפולו וונוס הם כאין,  
> 
> וכך גם מקסימיאנוס עצמו אינו ולא-כלום,  
> 
> הם אינם כלום, כי הם מעשי ידי אדם,  
> 
> והוא, כי הוא עובד את מעשי ידי האדם.
> 
> 
> 
> 

בשל כך היא הופשטה על ידי חיילים רומיים, ננעצו בה לפידים וקרסים והיא הועלתה על המוקד. על פי האגדה, יונה עפה מפיה, ושלג פלאי כיסה את מערומיה. אולליה נחשבת כקדושה כבר משנת 350 לספירה, בשל נסים אלה, והוקמה כנסייה על מקום קברה. בשנת 560 נבנתה בזיליקה על קברה ובשנת 780 הועבר ארונה לאוביידו על ידי המלך סילו מאסטוריאס. ארונה הוכנס לתוך ארון כסף שנתרם על ידי המלך אלפונסו השישי מקסטיליה בשנת 1075. בשנת 1639 הוכרזה אולליה כקדושה של אוביידו.

קישורים חיצוניים
----------------

ויקישיתוף מדיה וקבצים בנושא **אולליה ממרידה** בוויקישיתוף
* אולליה ממרידה באתר catholicforum.
* אולליה ממרידה ספרו של באטלר "חיי כל הקדושים".

הערות שוליים
------------

1. ↑  Haliczer, Stephen (2002). Between exaltation and infamy: Female mystics in the Golden Age of Spain. Oxford: Oxford University Press, 236. מסת"ב 0195148630.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007393045605171
* BNE: XX919744
* BnF: cb15537038q (data)
* CANTIC: a11110235
* GND: 129222933
* ISNI: 0000 0003 7472 0521
* LCCN: no2004023572
* NKC: jn20030416001
* NLP: A35424874
* NTA: 091138264
* SUDOC: 140486801
* VcBA: 495/15599
* VIAF: 190858485
* WorldCat: lccn-no2004023572

 |
פירוש נוסף ערך זה עוסק באתר ארכאולוגי. אם התכוונתם לבית קברות סמוך, ראו תל רגב (בית קברות).
תל רגב, מבט לכיוון מזרח מכביש 70
**תל רֶגֶב** (בערבית: **תל הַרבַּג'**) הוא תל בגובה של 27 מטרים, השוכן בכניסה לכפר חסידים בעמק זבולון בסמוך לכביש 70, מדרום לאפיק נחל ציפורי. מיקום התל הוא בכניסה לנחל ציפורי ובכך הוא חולש על האזור. שמו של התל בערבית ניתן לו על שמו של שיח׳ הרבאג׳ שנקבר כאן לפי המסורת הערבית.

התל נחפר בתקופת המנדט הבריטי על ידי ג'ון גרסטנג. הוא חפר בצפון-מערב התל חפירה בצורת בור עמוק, 30X30 מ. בתל נמצאו ממצאים ארכאולוגיים מתקופת הברונזה התיכונה II ב. בשכבה נמצאו שרידי עיר מבוצרת וקברים. תקופת הברונזה המאוחרת, תקופת ברזל א - נמצאו שרידי עיר מבוצרת, בתקופה הביזנטית ובתקופה העות'מאנית נמצאו שרידי יישוב כפרי. בחפירה נוספת שנערכה בשנת 1993 נחשפו שתי שכבות ארכאולוגיות, בשכבה הקדומה התחתונה נמצאו שרידי דרך, בשכבה העליונה המאוחרת יותר נמצאו שרידי מבנים מהתקופה הביזנטית.

היישוב בתל היה חלק ממערך יישובים שהתקיים בתקופה הברונזה המאוחרת בדרום עמק עכו הכוללים את תל פר תל נמוך וקטן הנמצא בסמוך לצומת זבולון בין כביש 70 לכביש 780 המוביל לקריית אתא, תל א-נחל, תל אדהאם ותל אבו הואם. ייתכן שהעיר ששכנה על התל הייתה בירתה של ממלכה שכללה חלק מהתלים הנזכרים לעיל או כולם.

רוב החוקרים מזהים את תל רגב עם העיר חֶלְקַת המופיעה בספר יהושע כעיר השוכנת על גבול נחלת שבט אשר "וַיֵּצֵא הַגּוֹרָל הַחֲמִישִׁי, לְמַטֵּה בְנֵי-אָשֵׁר לְמִשְׁפְּחוֹתָם. כה וַיְהִי, גְּבוּלָם--חֶלְקַת וַחֲלִי, וָבֶטֶן וְאַכְשָׁף" (יהושע יט, כה). כשתל כיסון מזוהה עם אכשף, תל פר מזוהה עם "בטן", תל א-נחל היא כנראה מִשְׁאָל ותל עליל (ח'ירבת ראס עלי) מזוהה עם חלי השוכן כששה ק"מ צפון מזרחית לתל רגב. חלקת מופיעה גם בספר יהושע כאחת הערים שהוקצו ללויים: "אֶת-חֶלְקָת, וְאֶת-מִגְרָשֶׁהָ, וְאֶת-רְחֹב, וְאֶת-מִגְרָשֶׁהָ: עָרִים, אַרְבַּע" (יהושע כא, לא). צבי גל בספרו "הגליל התחתון : גאוגרפיה יישובית בתקופת המקרא" מזהה את חלקת עם תל מעמר, הוא לא נותן הצעת זיהוי לתל רגב.

יוחנן אהרוני הציע לזהות את תל רגב עם העיר אכשף. כשהוא מציין שהייתה העיר החשובה ביותר בעמק עכו בתקופת המקרא. פרופ' ג'ון גרסטנג הציע ב-1931 לזהות את חרושת הגויים בתל רגב, אולם הצעתו לא התקבלה.

קישורים חיצוניים
----------------

ויקישיתוף מדיה וקבצים בנושא **תל רגב** בוויקישיתוף
* תל רגב באתר רשות העתיקות
* תל רגב, באתר הסקר הארכאולוגי של ישראל
* מידע על אתר תל רגב, בארכיון המנדטורי באתר רשות העתיקות

הערות שוליים
------------

1. ↑  תל רגב באתר רשות העתיקות
2. ↑  תל השוכן בעיר קריית אתא
3. ↑  ספר יהושע, פרק י"ט, פסוק כ"ו.
4. ↑  גרשון גליל, ‏ערי הממלכה הכנעניות במאה הי"ד לפה"ס: היקפן ומעמדן המדיני, **קתדרה** 84, יולי 1997, עמ' 37.
5. ↑  צבי גל, **הגליל התחתון : גאוגרפיה יישובית בתקופת המקרא**, הוצאת החברה לחקירת ארץ ישראל ועתיקותיה, 1990, עמ' 136
6. ↑  יוחנן אהרוני, **ארץ ישראל בתקופת המקרא: גאוגרפיה היסטורית**, ירושלים: יד בן צבי, 1987, עמ' 15.
הרב **יצחק קרליץ** (מכונה: **ר' איצ'לה קוסובר**; 1880 לערך - ה'תש"ב 1942) היה רב בקוסובה, שנודע בצדיקותו ופרישותו. אחיו של החזון איש.

קורותיו
-------

נולד בקוסובה לרב שמריהו יוסף קרליץ, רב העיירה. מקטנותו התנהג בפרישות. נשא את קיילה, בתו של הרב ראובן, אב"ד נרבה שליד ביאליסטוק. לאחר נישואיו המשיך לנהוג בפרישות והסתגפות. לאחר כמה שנים שב לקוסובה והתגורר בסמוך לאביו.

לאחר פטירת אביו סירב לקבל על עצמו את הרבנות והוא מסר אותה לגיסו הרב אבא סוויאטיצקי. הוא עצמו המשיך להתגורר בקוסובה והיה האישיות התורנית המרכזית בקוסובה ובסביבתה. כשנודע לאחיו החזון איש כי הוא משתוקק לעלות לארץ ישראל, הוא מנע זאת ממנו בטענה כי הרוחניות של קוסובה תלויה בו. לאחר מלחמת העולם הראשונה ייסד ישיבה בקוסובה לבני המקום ועמד בראשה.

אף על פי שכל ימיו ברח מן הרבנות, בשנות ה-30 הוא ניאות לקבל עליו את הרבנות בלכוביץ, לאחר שרבה הקודם של העיירה, אחיו הרב מאיר קרליץ, עלה לארץ ישראל. יוזם הרעיון היה הרב חיים עוזר גרודזנסקי, ששמע על העוני והמחסור ששררו בביתו של הרב איצ'לה קרליץ. אולם בסופו של דבר החליט הרב קרליץ לא לנטוש את בני קוסובה וויתר על הרבנות בלכוביץ.

לאחר שפרצה מלחמת העולם השנייה סירב להיענות להצעה להציל את עצמו ואת בני משפחתו ונשאר בעיירה עם בני קהילתו. בשנת תש"ב (1942), בעת שעמד בתפילה בביתו ביום שבת, נורה למוות על ידי חיילים נאצים. לאחר שאלו עזבו את העיירה נאספה גופתו והובאה לקבר ישראל על ידי אנשי העיירה ,אלו שברחו ליערות ושרדו ובניהם חיים נטע בן מאיר פולונסקי שהסתתר במרתף מתחת לבית ספר "תרבות". יחד איתו נהרגו אשתו ובתו והם נקברו בקבר משותף.

לקריאה נוספת
------------

* **רבי איצל'ה קרליץ - נגיד הרוח**, בתוך: הרב שלמה כהן (יו"ר המערכת) ואחרים, **פאר הדור: פרקים ממסכת חייו ויצירתו של גאון דורנו מרן רבי אברהם-ישעיהו קרליץ בעל „חזון אי"ש"**, בני ברק: הוצאת נצח, תשכ"ז, ח"א עמ' קד-קז.

הערות שוליים
------------

1. ↑  עדותו של הניצול חיים נטע פולונסקי מקוסובה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409962405171

 |
**ברומוקסיניל** הוא תרכובת אורגנית עם הנוסחה {\displaystyle HOBr\_{2}C\_{6}H\_{2}CN}. החומר משמש כקוטל עשבים המכיל ניטריל, וככזה נמכר תחת שמות מסחריים רבים. החומר הוא מוצק לבן המעכב פוטוסינתזה. הוא רעיל במידה חלקית ליונקים.

ייצור ושימוש
------------

הוא מיוצר על ידי ברומינציה של 4-hydroxybenzonitrile.

ברומוקסיניל מתפרק עם זמן מחצית חיים של כשבועיים באדמה. זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה. בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות. קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי *Desulfitobacterium chlororespirans*.

הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר. הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים.

בטיחות
------

במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות. חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד.

בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית.

קישורים חיצוניים
----------------

ויקישיתוף מדיה וקבצים בנושא **ברומוקסיניל** בוויקישיתוף

הערות שוליים
------------

1. ↑  Cupples AM, Sanford RA, Sims GK (2005). "Dehalogenation of Bromoxynil (3,5-Dibromo-4-Hydroxybenzonitrile) and Ioxynil (3,5-Diiodino-4-Hydroxybenzonitrile) by Desulfitobacterium chlororespirans". *Applied and Environmental Microbiology*. **71** (7): 3741–3746. doi:10.1128/AEM.71.7.3741-3746.2005. PMC 1169022. PMID 16000784.
2. ↑  Donald DB, Cessna AJ, Sverko E, Glozier NE (2007). "Pesticides in Surface Drinking-Water Supplies of the Northern Great Plains". *Environ. Health Perspect*. **115** (8): 1183–1191. doi:10.1289/ehp.9435. PMC 1940079. PMID 17687445.
3. ↑  "Extension Toxicology Network: Pesticide information profiles". אורכב מ-המקור ב-2007-04-01.
**תמחיר התקן** התחיל בחצי הראשון של המאה העשרים, כאשר מחשבים עוד לא היו בנמצא בייחוד על מנת להוות שיטה שתחסוך איסוף רב של נתונים על מנת להבין מהי העלות האמיתית של מוצרים. מאז המצאת המחשב השיטה מהווה כנקודת מידוד מול העלות בפועל של המוצר. ניתן להשתמש בתמחיר תקן על מנת לעמוד בדרישות ה-GAAP וה-IFRS.

תמחיר התקן נקבע בראשית התקופה כמחיר המקובל להזמנת חומרי הייצור (בשקלול כמות מוזמנת, הסכמי הנחות וכדומה) כאשר על מחיר זה יש להעמיס את עלות ההוצאות העבודה הישירות והעקיפות.

דוגמה
מפעל מייצר 100 יחידות בשנה. מחיר קנייה של כל יחידה הוא 10 שקלים.

במפעל ישנם עובדי הרכבה ועובדי מחסן בלבד. עלות עובדי ההרכבה לשנה היא 120 שקלים ועלות עובדי המחסן 80 שקלים.

עלות ההעמסה של עלויות ישירות – להלן הרכבה: 120 חלקי 100 (יחידות בשנה) = 1.2

עלות ההעמסה של עלויות עקיפות – להלן מחסן: 80 חלקי 100 (יחידות בשנה) = 0.8

סה"כ עלות ההעמסה: 2 שקלים למוצר לשנה.

תמחיר התקן יהיה: 10+2 = 12 שקלים.

שימושים וניתוח סטיות
--------------------

כאשר משתמשים בתמחיר תקן, כל קבלה למלאי, ניפוק מהמלאי, העברה בין מחסנים, בין מפעלים או בין חברות-בנות נעשה תוך כדי שימוש בתמחיר התקן. תמחיר התקן מעודכן על בסיס תקופתי (פעם בחצי שנה או בשנה) לפי תחזיות הייצור ולפי אומדן העבודה – הישירה והעקיפה.

כל סטייה מהתקן נקלטת כהוצאה/זיכוי בדוח הרווח והפסד באותה תקופה כך שאותן סטיות צפות מיד ומאפשרות תמונת מצב עדכנית ביותר על פעילות החומר של החברה.

דוגמה
מחיר יחידת חומר הוא 10 שקלים וההעמסה עליו היא 2 שקלים. תמחיר התקן הוא: 12 שקלים.  

הזמנת החומר מספק המשנה תיעשה על סכום 10 שקלים.  

קליטת החומר במחסן תיעשה לפי 12 שקלים – ערך המלאי = 12 שקלים.  

אך כאשר ישנה הנחת כמות ומחיר ליחידה נרשם בהזמנה כ-10 שקלים ליחידה אך בפועל היה 9 שקלים,  

הקליטה במחסן תיעשה עדיין ב-12 שקלים אך סטייה (variance) בדוח הרווח והפסד תירשם כזיכוי של 1 שקל.

תמחיר התקן בדוגמה למעלה הוא לפי "תמחיר תקן בספיגה מלאה". תמחיר תקן וניתוח הסטיות ממנו הם כלים ניהוליים אשר עוזרים להנהלה להבין בזמן אמת את סטיות המחירים מהמחירים המתוכננים ומעלויות הייצור הישירות והעקיפות.

ניהול נכון, בזמן אמת של סטיות אלה עוזר גם לנהל נכון את שרשרת ההספקה, תכנון המלאים ולהטמעת מנגנון של הורדת עלויות.

סוגי סטיות
----------

* PPV – purchase price variance - סטייה ממחיר הקנייה
* IPV – invoice price variance - סטייה ממחיר החשבונית

מקורות
------

* INTRODUCTION TO COSTS ACCOUNTING: Methods and Techniques, Dr. Glen Brown, Globusz Publishing New York • Berlin
* 
* Cost Accounting Fundamentals, Second Edition by Steven Bragg
* MANAGEMENT ACCOUNTING: CONCEPTS AND TECHNIQUES PART 3: PRODUCT COSTING AND COST ALLOCATIONS By Dennis Caplan
כרוניקת נובגורוד הראשונה, עותק הסינוד
**כרוניקת נובגורוד הראשונה** (ברוסית: **Новгородская первая летопись**) או **כרוניקת נובגורוד 1471-1016** היא הכרוניקה הרוסית הישנה ביותר שנותרה מרפובליקת נובגורוד. היא מספרת את תולדות נובגורוד הגדולה ועמים סלבים נוספים עד 1333. היא מציגה זווית ראייה שונה מזו המוצגת בכרוניקה הרוסית הראשונה (או כרוניקת קייב) ושמקורה ברוס של קייב.

הכרוניקה כתובה בקודקס קלף. העותק הקדום ביותר ששרד נקרא "עותק הסינוד" ומתוארך לחצי השני של המאה ה-13. הוא קודם לכרוניקת לברנטיוס (שמעתיקה את כרוניקת קייב) ביותר ממאה שנה. במאה ה-14 המשיכו את הכרוניקה נזירים ממנזר יוריב שבנובגורוד. 

העותקים החשובים הם:

* עותק הסינוד (אמצע המאה ה-13) - בספרית הסינוד במוסקבה
* העותק האקדמי (1444) - שייך לאקדמיה הרוסית למדעים
* עותק הוועדה (אמצע המאה ה-15) - שייך לועדה האכיאולוגית הקיסרית
* עותק השילוש (1563)
* עותק טולסטוי (1720) - בספרייה הלאומית הרוסית.

הפילולוג אלכסיי שחמאטוב, אבי הטקסטולוגיה הרוסית הראה שמהדורות מאוחרות של הכרוניקה משקפות את כרוניקת קייב הראשונה מסוף המאה ה-11 שאבדה ושהכילה חומר רב שלא הועתק למהדורות מאוחרות שלה. שתי הכרוניקות חשובות למחקר פילולוגי אודות מוצא העם הרוסי.
הכרוניקה שמורה במוזיאון ההיסטורי הממשלתי.

קיימות עוד שתי כרוניקות של נובגורוד - השנייה והשלישית.

ראו גם
------

* האוסף השלם של כרוניקות רוסיות
* כרוניקות רוסיות ישנות

קישורים חיצוניים
----------------

ויקישיתוף מדיה וקבצים בנושא **כרוניקת נובגורוד הראשונה** בוויקישיתוף
* קודקס הסינוד (ברוסית)
* כרוניקת נובגורוד הראשונה (באנגלית)